Ilomantsin ortodoksinen kirkko

Ilomantsin pyhän profeetta Elian kirkko on Ilomantsissa sijaitseva Suomen suurin ortodoksinen puukirkko. Viisikupolinen kirkko on vuodelta 1892 ja se on Pietarin Pyhän synodin arkkitehti S.V. Sadovnikovin piirtämä . Hallinnollisesti se kuuluu Ilomantsin ortodoksiselle kappeliseurakunnalle, joka on ollut osa Joensuun ortodoksista seurakuntaa vuodesta 2021 alkaen. Kirkko on Ilomantsin ortodoksisen kappeliseurakunnan pääkirkko ja siellä toimitetaan jumalanpalveluksia viikoittain. Kirkon praasniekkaa, eli temppelijuhlaa vietetään vuosittain pyhän profeetta Elian muistopäivänä 20.7. Lähteet Aiheesta muualla Kuvia tai muita tiedostoja aiheesta Ilomantsin ortodoksinen kirkko Wikimedia Commonsissa Ilomantsin ortodoksinen kirkko (rakennusperintörekisteri) Kulttuuriympäristön palveluikkuna kyppi.fi. Museovirasto. 3D-malli.